als_Latn dik_Latn sag_Latn
Ndoshta shumë dyshonin pas shkëputjes së Skënderbeut në krye të Superligës që mund të shikonim edhe tolerime nga ana e kampionëve, por kjo nuk ka ndodhur në asnjë moment dhe korçarët deri tani meritojnë notën 10. Në fazën e tretë, të gjitha ekipet, madje më shumë skuadrat e fundtabelës mendonin se skuadra kampione do të “hapte krahun”, por të paktën në dy javët e para të kësaj faze kjo gjë nuk ka ndodhur. Kastrioti pësoi humbje në Korçë një javë më parë dhe ishte presidenti Artan Djala që në mënyrë të turpshme deklaroi që ndeshja ishte e shitur, pa asnjë arsye apo fakt. Pas asaj jave, mendohej që korçarët do të toleronin në Lushnjë, por edhe këtë herë skeptikët nuk ia kanë dalë me parashikimet e tyre. Nëse bardhekuqtë do të vijojnë me këtë ritëm deri në fund, mund të themi me plot gojë që Skënderbeu meriton më shumë se fjala “titull” këtë sezon. Dinamoja e 4 viteve më parë nuk po përsëritet këtë sezon dhe kjo për meritë të Skënderbeut me në krye presidentin Ardjan Takaj dhe Mirel Josën. Bravo, vërtetë bravo futbollistëve korçarë!
Nota 10, asnjë tolerim në 24 javë kampionat0
Share.
als_Latn als_Latn eng_Latn